**หัวข้อวิจัย** การพัฒนาระบบจ่ายค่าประกันสุขภาพไทยสมุทรประกันชีวิตด้วย

 สถาปัตยกรรมเชิงบริการ

**ผู้ดำเนินการวิจัย** เบญญาลักษณ์ โยธามาตย์ **ปริญญา** วท.บ. (เทคโนโลยีสารสนเทศ)

**ที่ปรึกษา** วีระพน ภานุรักษ์

**หน่วยงาน** คณะเทคโนโลยีสารสนเทศ

มหาวิทยาลัยราชภัฏมหาสารคาม

**ปี พ.ศ.** 2559

**บทคัดย่อ**

 การวิจัยครั้งนี้มีวัตถุประสงค์เพื่อ 1) พัฒนาระบบจ่ายค่าประกันสุขภาพไทยสมุทรประกันชีวิตด้วยสถาปัตยกรรมเชิงบริการ 2) หาคุณภาพของระบบ 3) เพื่อศึกษาความพึงพอใจของผู้ใช้ระบบ ในการพัฒนาระบบใช้กระบวนการ SDLC 5 ขั้นตอน ภาษาที่ใช้ในการพัฒนา คือภาษา JAVA EE ใช้ระฐานข้อมูล MySQL กลุ่มตัวอย่างในการศึกษา คือนักศึกษาสาขาวิชาเทคโนโลยีสารสนเทศ คณะเทคโนโลยีสารสนเทศ มหาวิทยาลัยราชภัฏมหาสารคาม ชั้นปีที่ 4 จำนวน 1 หมู่เรียน จำนวน 35 คน ได้มาด้วยวิธีการสุ่มแบบกลุ่ม เครื่องมือในการศึกษาได้แก่ ระบบจ่ายค่าประกันสุขภาพไทยสมุทรประกันชีวิตด้วยสถาปัตยกรรมเชิงบริการ แบบประเมินคุณภาพระบบ และแบบสำรวจความพึงพอใจระบบ สถิติที่ใช้ในการวิเคราะห์ข้อมูล คือ ค่าเฉลี่ย และส่วนเบี่ยงเบนมาตรฐาน

 **ผลการวิจัยพบว่า**

 1) ได้ระบบจ่ายค่าประกันสุขภาพไทยสมุทรประกันชีวิตด้วยสถาปัตยกรรมเชิงบริการ สามารถใช้งานได้ตามขอบเขตของระบบงาน ประกอบด้วยส่วนของระบบและส่วนของธนาคาร

 2) ผลการประเมินคุณภาพจากผู้เชี่ยวชาญจำนวน 3 คน โดยรวมทุกด้านมีผลการประเมินอยู่ในระดับมาก ($\overbar{x}$ = 4.36, S.D. = 0.55)

 3) ผลการศึกษาความพึงพอใจของผู้ใช้งานระบบ โดยรวมทุกด้านมีผลการประเมินอยู่ในระดับมากที่สุด ($\overbar{x}$ = 4.55 =, S.D. = 0.50)